Un relatu, ilustráu por Ruma Barbero, que cuenta con muncha chispa les esmoliciones d’una rapaza de quince años que s’enfrenta a dellos problemes de personalidá y la so particular manera de resolvelos. Mui recomendable llectura pal públicu adolescente asturianu, que se va a entender de mieu cola protagonista d’esti llibru. Tien quince años, una llunar del tamañu d’una llenteya nel papu izquierdu y un piercing na nariz; suma los númberos de les matrícules de los coches, nun-y gusten nin Justin Biever nin Shakira nin la ropa de marca, pero sí’l rap, les pelis de mieu, los dibuxos manga, lleer y los frixuelos rellenos de chicolate, ¿o non? Pue ser que nun s’asemeye muncho a ti, igual nun vos presten les mesmes coses, pero a ella va da-y lo mesmo.
#000000